Πετριτή Κέρκυρας

Η Πετριτή είναι χωριό στην Κέρκυρα. Διοικητικά ανήκει στον δήμο Νότιας Κέρκυρας του ομώνυμου νομού.  Σύμφωνα με την απογραφή του 2011, έχει 663 κατοίκους.

Γενικά στοιχεία 
Η Πετριτή είναι παραθαλάσσιο ψαροχώρι, στις νοτιοανατολικές ακτές της Κέρκυρας και τον όρμο Λευκίμης, πολύ κοντά στην Λευκίμμη και το λιμάνι της. Ο Πετριτής χτίστηκε τη δεκαετία του 70 από κατοίκους των Κορακάδων, που αναγκάστηκαν να εγκαταλείψουν το χωριό τους λόγω κατολισθήσεων. Πρόκειται για ένα σύγχρονο χωριό, με καλή ρυμοτομία και πολλές τουριστικές υποδομές για ήσυχες, οικογενειακές διακοπές. Η παραλία του Πετριτή είναι μικρή και στενή με ρηχά νερά, κατάλληλη για μικρά παιδιά.

Η περιοχή στην οποία είναι χτισμένο το χωριό του Πετριτή έχει πλούσια ιστορία. Στα Βυζαντινά χρόνια ανήκε στον άρχοντα της περιοχής Πετριτή ή Πετρετίνο ο οποίος την παραχώρησε στην οικογένεια Παλατιανού. Από αυτή την οικογένεια έχει διατηρηθεί στο χωριό και ένας βυζαντινός πύργος.

Ο Πετριτής διαθέτει πολλές ταβέρνες, εστιατόρια και μπαρ με θέα στο γραφικό λιμανάκι του χωριού. Στον Πετριτή υπάρχει ένα από τα μεγαλύτερα λιμάνια για αλιευτικά σκάφη, όπως και μια μικρή μαρίνα για τον ελλιμενισμό τουριστικών σκαφών. Υπάρχουν επίσης αρκετά ενοικιαζόμενα δωμάτια και ξενοδοχεία, μίνι μάρκετ, κρεοπωλείο, φούρνο, κομμωτήριο και άλλα εμπορικά καταστήματα.

Πληθυσμός

Παραπομπές 

Δήμος Νότιας Κέρκυρας
Χωριά του νομού Κέρκυρας